Okawix:Okawix-doc.item8/gsw

Wie suecht mer in eme Korpus (s Artikelsuech -Fäld un s Sueche -Fäld): Okawix macht s meglig, ass mer im aktive Korpus cha sueche no relevante Artikel iber e vu Dir bstimmti Abfrog. Die Funktion wird z Verfiegig gstellt iber di semantisch Suechmaschiin Wikiwix (entwicklet, wie Okawix, dur d Linterweb Company).

Sueche isch eifach: gib eifach Dyy Abfrog in s Suechfäld yy. Wänn Du s yytippsch, chunnsch automatischi Vorschleg vu Abfroge iber, wu zue däm passe, was Du bishär yygee hesch, un zum Korpus, wu zur Zyt aktiv isch (die automatischi Vervollständigungs-Funktion wird aktiviert, wänn Du zmindescht vier Zeiche yygee hesch. Wichtig isch au, ass d Tatsach, ass e Wort nit in däre Vorschlagslischt vorchunnt nit heißt, ass es nyt zue däm Wort git im Korpus oder ass es keini Artikel het, wu zue Dyyre Abfrog passe).

Wänn Dyy Abfrog yygee hesch, no machsch eis vu däne Vorschleg go Dyyni Suech abschließe:

- klick uf ein vu dr vorgschlagene Uusdruck.

- wehl ein vu dr vorgschlagene Uusdruck uus mit dr „Uffe“- un „Abe“-Taschte un druck uf „Enter“.

- gib e Wort in s Artikelsuech -Fäld yy un druck uf „Enter“.

- gib e Wort in s Suech -Fäld yy un druck uf dr Sueche -Chnopf.

Di erschte fimfezwanzg Ergebnis wäre im linke yyklappbare Fänschter aazeigt, gordnet no dr Relevanz zue Dyy re Abfrog. D Namme vu dr Artikel, wu gfunde wore sin, wäre in farbige rächteckige Balke gschribe mit Lengine, wu proportional sin zue dr Relevanz zue Dyyre Abfrog.

Wichtig (1) : d Tatsach, ass e Artikel unter dr erschte Ergbebnis vorchunnt, heißt nit, ass es alli Werter vu dr Abfrog in däm Artikel het. D Relevanz vun eme Artikel wird vu Okawix mit komplizierte Algorithme uusgrächnet. D Einzelheite vu däne Algorithme ghere leider nit zue däre Dokumäntation.

Wichtig (2) : D Idee vu Wikiwix isch Froge in ere natryrlige Art un Wyys z stelle, wie si in ere natyrlige Sproch vorchemme. Im Gegesatz zue Abfroge in gängige Suechmaschine, wu mer eifach e baar Suechbegriff yygit un eso di beschte Ergebnis iberchunnt, cha mer in Wikiwixy e Frog eso yygee, wie wänn mer si eme Mänsch deet stelle. Wänn mer zem Byschpel will wisse, wie hoch dr Eiffelturm isch, no cha mer yygee: „Wie hoch isch dr Eifeltrum?“ Wikiwix versuecht derno d Bedytig vu Dyyre Abfrog z „verstoh“ un git Dir d Ergebnis, wu am beschte zue däre Frog passe. Natyrli ich klar, ass Wikiwix Froge nonig eso guet cha verstoh wie ne Mänsch; Verbesserige wäre aber mit jedere neje Version vu Okawix un Wikiwix uusebrocht.